ชื่อองค์ความรู้ที่บันทึก

1.ชื่อภูมิปัญญาที่ทำการบันทึก คือ.............การปลูกกล้วย...........................

 เจ้าของภูมิปัญญาที่บันทึก ชื่อ.........นายอัลลียาซ วาเต๊ะ.....................

 ที่อยู่เลขที่......................หมู่ที่ ....3..... ตำบล....ลุโบะบือซา.....อำเภอยี่งอ จังหวัดนราธิวาสอาชีพ........รับจ้างทั่วไป.............อายุ......30.........ปีโทร.......089-8687471............

2.ประวัติความเป็นมาของภูมิปัญญาที่บันทึก

กล้วยเป็นพืชที่ชอบอากาศร้อนชื้น ซึ่งเหมาะกับการปลูกในประเทศไทย ถ้าหากอุณหภูมิต่ำกว่า ๑๔ องศาเซลเซียส กล้วยจะชะงักการเจริญเติบโต หรือมีการเติบโตช้าลง รวมทั้งการออกดอกและติดผลจะช้าด้วย อนึ่ง กล้วยเป็นพืชที่มีแผ่นใบใหญ่ ดังนั้นจึงไม่ค่อยทนต่อแรงลม เพราะใบจะต้านลม ทำให้ใบแตกได้ ถ้าหากใบแตกมากจนเป็น ฝอย จะทำให้มีการสังเคราะห์อาหารได้น้อย ต้นไม่เจริญเท่าที่ควร ดังนั้นถ้าพื้นที่ที่มีลมแรงมาก ควรปลูกต้นไม้อื่นทำเป็นแนวกันลมให้ต้นกล้วย

3.จุดเด่นของภูมิปัญญาที่บันทึก

กล้วย เป็นพืชที่ใช้ประโยชน์สารพัดนึก ขยายพันธุ์ได้ง่ายโดยแตกหน่อ เป็นที่นิยมปลูกไว้ในทุกครัวเรือนเพื่อการรับประทานผลสุก และแปรรูปผลดิบ รวมถึงการนำส่วนต่างๆมาใช้ประโยชน์ โดยเฉพาะใบตองที่ใช้สำหรับห่ออาหารหรือประกอบอาหาร ปลีกล้วย และหยวกกล้วยสำหรับนำมาปรุงอาหาร

4.กระบวนการผลิต

 4.1 วัสดุอุปกรณ์

 1.พันธุ์กล้วย

 2.จอบ

 3. ปุ๋ย

 4.2 ขั้นตอนการผลิต

1.ใช้หน่อพันธุ์ที่สมบูรณ์ในระยะที่มีใบแคบ ลำต้นสูง ๓๐ – ๕๐ เซนติเมตร

2.ระยะปลูกระหว่างแถวและต้น ๒ x ๒ เมตร หรือ ๒.๕ x ๒.๕ เมตร

3.ขุดหลุมปลูกขนาด ๕๐ x๕๐ x ๕๐ เซนติเมตร

4.รองก้นหลุมด้วยดินผสมกับปุ๋ยคอกที่ย่อยสลายดีแล้ว อัตรา ๕ กิโลกรัมต่อหลุมโดยสูงจากก้นหลุมประมาณ ๑ ใน ๓ ของหลุม หากต้องการไว้ตอ ๒ – ๓ ปี ควรเพิ่มหินฟอสเฟตอัตรา ๑๐๐ – ๒๐๐ กรัมต่อหลุม

**ประโยชน์**

 เป็นการใช้พื้นที่ว่างให้เกิดประโยชน์ และยังสามารถใช้ประโยชน์จากต้นกล้วยได้ทั้งต้น เช่น ผล ใบ ปลีก ลำต้น

5.เทคนิค/เคล็ดลับ

 1. หลังปลูกกล้วย ๑ เดือน พรวนดินเพื่อให้ดินโปร่ง เก็บความชื้นได้มาก และดายหญ้าสม่ำเสมอ

 2. ตอนปลูกขุดหลุมลึก-กว้าง 50 เซนติเมตร (หรือเกือบๆ) ใส่ปุ๋ยคอกลุงหลุมครึ่งหลุมรดน้ำ  ใส่ปุ๋ยคอก  ทิ้งระยะไม่เกิน 2 เดือน  ตัดแต่งหน่อ  แต่ที่ทำอยู่นี่  ขุดหน่อออกไปเลย ให้เหลือไว้ 2 หน่อ ใหญ่กับเล็ก  ถ้าเสียดายก็ไม่เกิน 4 หน่อ  ป้องกันการแย่งอาหาร

6.การถ่ายทอดสืบทอด

 1.การปฏิบัติจริงให้แก่ลูก และคนชุมชนได้เห็นวิธีการ/เทคนิคต่างๆ

 2.บอกเล่า/เป็นที่ปรึกษา ให้กับผู้ที่สนใจ

 -----------------------------------------------------------